En stald stod her til formiddag i flammer på en gård mellem Brønderslev og Østervrå.

Det gik bedre end frygtet da meldingen om brand i en svinestald på Oustrupmøllevej, indløb ved Brønderslev Brandvæsen. Til alt held var der ingen dyr i stalden, og takket være en hurtig indsats er der heller ikke sket store bygningsskader. - Nu er vi ved at have luftet ud, og for en sikkerheds skyld kommer der en dyrlæge og tjekker, at der ikke er sket noget med dyrene i de tilstødende stalde, fortæller indsatsleder Torben Karstenskov fra Brønderslev Brandvæsen. Det var ikke nødvendigt at evakuere dyrene i de tilstødende stalde.